Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 179

g) Gépjárműfecskendők témából: Felismerési szinten sajátítsák el a tanulók: — a gépjárműfecskendők csoportosítását a könnyű, közép és nehéz kategóriák szerint. Rendezési szinten sajátítsák el a tanulók: — az egyes kategóriák alapján besorolt típusok főbb műszaki jellemzőit; ezen belül felépítményi tagozódásukat és a szállítható személyek számát és a felszerelések málházásának jellegzetességeit, — az alapjármű műszaki jellemzőit, — a tűzoltó-technikai berendezések jellemző műszaki adatait, a szivattyúra, a légtelenítőre, a habképző-anyag bekeverőre és a szállított oltóanyagok mennyiségére vonatkozóan, — a tűzoltó-technikai egységek egyenkénti és az öszszeépített tűzoltó-technika működési jellegzetességeit, — a típustól függően a szerelhető sugarak, habsugarak, porsugarak számát, azok főbb teljesítmény adatait, — hab-vízágyú, valamint a sugarak együttes igénybevételének lehetőségeit, — a szivattyú bekapcsolásának sorrendjét, működtetésének alapműveleteit, a vízadás és a habképzés feltételeit. Jártasság szinten sajátítsák el — az ismeretek alkalmazásának minőségében — a tanulók: — a különböző típusú gépjárműfecskendőkről a szivattyú bekapcsolásával, a légtelenítés végrehajtásával a vízsugárképzést, — habképző-anyag bekeverésével a habsugár biztosítását, — a gépjárműfecskendő-típusokra vonatkozó alapvető karbantartási feladatok végrehajtását. 1998/25. szám

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes